જે પ્રકારે વિરાટ કોહલી દ્વારા સાતત્યપૂર્ણ પ્રદર્શન કરવામાં આવી રહ્યું છે, તેને જોઇને ક્રિકેટ સમીક્ષકોને લાગી રહ્યું છેકે વિરાટ કોહલી એ ખેલાડી છે, જે માસ્ટર બ્લાસ્ટર સચિન તેંડુલકરના સૌથી વધુ સદી ફટકારવાના રેકોર્ડને તોડી શકે છે. ભારત-શ્રીલંકા વનડે શ્રેણી વિરાટ કોહલી માટે દરેક પ્રકારે લાભકારક સાબિત થઇ છે, આ શ્રેણી થકી તે માત્ર પોતાની લયમાં પરત ફરવામાં જ સફળ નથી થયો પરંતુ આ શ્રેણી થકી વિરાટે પોતાની જાતને એક સફળ સુકાની તરીકે પણ સાબિત કર્યો છે.